Dánarbæturgreiðast eftirlifandi maka yngri en 67 ára í 6 mánuði og 12 til 36 mánuði í viðbót ef börn innan 18 ára eru á framfæri og tekjur undir ákveðnum mörkum . Dánarbætur greiðast einnig fjárhaldsmanni barna yngri en 18 ára og eða 18 til 20 ára ungmenni í námi . Barnalífeyrir greiðist ef hinn látni á börn yngri en 18 ára og til 20 ára ef um er að ræða ungmenni sem er í námi . Geiðist þá upphæðin beint til ungmennis . Barnalífeyrir / menntunarstyrkur er ekki tekjutengdur . Heimilisuppbót er greidd eftirlifandi maka sem er einn um heimilisrekstur og nýtur örorku - eða endurhæfingarlífeyris og tekjutryggingar . Ef eftirlifandi maki er ellilífeyrisþegi getur hann átt rétt á heimilisuppbót . Mæðra - og feðralaun greiðast til einstæðra foreldra sem hafa tvö eða fleiri börn á framfæri undir 18 ára aldri . Launin falla niður við breytingar á fjölskylduhögum . Falli greiðslur örorkulífeyrisþega niður vegna vistar á sjúkrastofnun getur maki hans með tvö eða fleiri börn yngri en 18 ára fengið greidd mæðra - eða feðralaun . Mæðra / feðralaun eru skattskyld en ekki tekjutengd . Útfararstyrkur er greiddur hjá flestum stéttarfélögum . Flest stéttarfélög starfrækja sjúkrasjóði sem greiða m.a. bætur eða styrki til maka eða barna 18 ára og yngri við fráfall félagsmanna . Reglur og upphæðir geta verið mismunandi eftir félögum . Best er að leita til viðkomandi félags til að fá réttar upplýsingar . Eftirlifandi maki á oft rétt á launum hins látna allt að þremur mánuðum frá andláti . Vinnuveitendur eiga að geta gefið upplýsingar um það en einnig er hægt að leita til viðkomandi stéttarfélags og kynna sér samning um þetta . Skattstjórinn Eftirlifandi maki getur nýtt skattkort hins látna í níu mánuði eftir andlát hans . Hægt að sækja um lækkun á tekju - og eignaskatti vegna andláts ef sýnt er fram á röskun á fjárhagi vegna andlátsins . Veitt er ívilnun vegna útfararkostnaðar . Ívilnun er lækkun tekjuskatts um fasta upphæð . Hún er veitt einu sinni og ekki þarf að geta um tengsl við hinn látna . Sótt er um ívilnunina á skattframtali . Fasteignagjöld og útsvar , hugsanlega fæst afsláttur ef tekjur eru undir ákveðnu viðmiðunarmarki . Félagsþjónusta sveitarfélaga Hægt að sækja um fjárhagsaðstoð vegna útfararkostnaðar ef tekjur eru lágar og félagslegar aðstæður erfiðar .